|  |  |  |  |  |
| --- | --- | --- | --- | --- |
|  |  |  |  |  |
| Päivähoitoyksikkö / toimipistepy Suvi –Vilppula/ pk Vilppula | Toimintakausi2017-2018 |
| Osoite Pekanraitti 8, 00700 Helsinki |
| Puhelin09 310 29 617 | Sähköpostiosoitepk.vilppula@hel.fi |
| Päivämäärä jolloin esiopetuksen toimintasuunnitelma on käsitelty ja hyväksytty29.9.2017 | Päiväkodin johtajan allekirjoitus ja nimenselvennysMerja Pekonmaa |

|  |
| --- |
| **Oppimisympäristön ja pedagogisen toiminnan kuvaus**  (ryhmät, esiopetuksessa olevien lasten määrä, tilat, pedagogiset tai toiminnalliset ratkaisut ja painotukset)Esiopetusryhmä Nipsut, jossa 15 lasta (13 esikoululaista + 2 viisivuotiasta) ja kolme kasvatushenkilökuntaan kuuluvaa (lh, elto, lto). Esiopetusaika on kello 8.30-12.30. Lapsia jaetaan toiminnan ja muiden tarpeiden mukaan vielä pienempiin ryhmiin.Ryhmällä on oma pienehkö kotiryhmätila, pienryhmätiloja sekä päiväkodin salitila käytössä muiden ryhmien kanssa tehtyjen sopimusten mukaan. Päiväkodin välittömässä läheisyydessä oleva hiekkakenttä on käytössämme lähes päivittäin. Päiväkoti sijaitsee Malmin keskustassa, joten monet palvelut (mm. Malmitalon kirjasto ja elokuvatarjonta, leikkipuistot, puistot ja Longinoja, Stadian ammattioppilaitos, Malmin lentokenttä, jäähalli sekä Fallkulla) sijaitsevat kävelyetäisyydellä. Lisäksi liikenneyhteydet kauemmas ovat hyvät. Monenlaiset toimintaympäristöt tukevat toiminnan monipuolisuutta ja projektien laajentamismahdollisuuksia.Ryhmän toiminnan painopisteinä tällä toimintakaudella ovat yhteisöllisyys ja paikallisuus, työskentely-, sosiaaliset- ja itsesäätelytaidot sekä kiinnittyminen ryhmään.Esiopetuspäivä alkaa kättelytervehdyksellä ja yhteisellä kokoontumisella, jossa tavataan ja huomioidaan jokainen tervehdyslaululla, katsellaan päivän ohjelmaa ja tuodaan ideoita esiin. Tämän jälkeen joustavasti on itse toimintaa, leikkiä ja ulkoilua, riippuen päivästä ja lapsen työskentelyn vaiheesta. Ryhmä ruokailee pääsääntöisesti kello 11.30, jonka jälkeen on lepoa ja rauhoittumista.Toiminnallisina työtapoina ryhmässä hyödynnetään vaihtelevia työskentelymetodeja: kynätyöskentelyä, liikuntaa, tutkimista. Nimettäviä metodeja ovat MindUp: <https://pienioppivamieli.com/mindup-menetelmakoulutus/> sekä capoeira: <http://www.brincadeiradeangola.com.br/> Yhteistyökumppaneiksi haetaan projektien ja muiden tarpeiden mukaan ensisijaisesti lähimpiä eri alojen toimijoita (esimerkkejä listattu yllä). Vanhempien kautta olemme saaneet esimerkiksi paperilennokki –projektia laajennettua vierailulla Malmin lentokentälle. Lisäksi ainakin lasten liikennekaupunki, kulttuurikeskus Caisa, Kiasma, Korkeasaari ja kisahalli ovat todennäköisiä retkikohteita ja yhteistyökumppaneita. |
| **Laaja-alainen osaaminen** (mitä toimipistekohtaisia asioita ja toteuttamisen tapoja, miten lapset osallistuvat ja vaikuttavat toiminnan ja oppimisympäristön suunnitteluun?)Nipsujen esiopetusryhmässä laaja-alaista oppimista harjoitetaan koko toimintavuoden painottamalla yhteistyötaitoja (erikokoiset ja –muotoiset pienryhmäkokoonpanot, toisen oikeuksien kunnioittaminen), itsesäätelytaitoja (MindUp), lasten osallisuutta (kyselyt, äänestykset, ehdotukset, ideointi yhdessä), ongelmanratkaisutaitojen harjoittelua (ei valmiita vastauksia, kannustusta keskusteluihin, kyseenalaistaminen) sekä mahdollistamalla monipuolisia itseilmaisun mahdollisuuksia (mm. capoeira, kädentaidot, lasten omat vahvuudet ja kiinnostuksen kohteet). |
| **Oppimiskokonaisuudet, teemat, projektit**Projektit ja teemat käynnistyvät lasten ideoista ja kysymyksistä (myös vapaahetkillä syntyneistä), ajankohtaisista sekä yhteisöjä (Nipsut, Malmin alue, koko Helsinki, valtakunnalliset sekä kansainväliset) koskettavista aiheista. Aiheita haetaan ja tuetaan eri medioiden avulla (esim. netti, lehdet, kirjallisuus, radio). Aikuinen laajentaa ja yhdistää lasten ideoita tarvittaessa koskemaan eri tiedon- ja taidonaloja. Lapsia kannustetaan tutkimaan lisää esittämällä lisäkysymyksiä: mistä tietoa voisi löytyä lisää, miten ongelman voisi ratkaista? Projektien laajuuksia tai kestoja ei ole päätetty etukäteen. Projekteihin sisältyy vähimmäisvaatimuksia osallistumisen suhteen, mutta halutessaan lapset voivat syventää projektia aina pidemmälle.  |
| **Toiminnan dokumentointi ja arviointi** Tärkenä dokumentoinnin välineenä Nipsuilla on esikoululaisen kansio, johon kerätään tehtäviä, omia tuotoksia (kädentöitä, tutkimuksia, tehtäviä, piirustuksia). Pyrimme järjestämään ryhmälle kameran, jolla otettuja kuvia päivän toiminnoista voisi laittaa näkyville printteinä sekä/ tai digikehykseen.Toiminnan arviointi on päivittäistä keskustelua lasten ja huoltajien kanssa sekä tiimin aikuisten välillä. Lasten kanssa harjoitellaan myös itsearviointia. Päivittäisten keskustelujen lisäksi viikkottainen tiimipalaveri ja yksikön johtajan kanssa käydyt keskustelut ovat tärkeitä arvioinnin hetkiä.  |
| **Huoltajien osallisuus** Huoltajilta on jo kyselty (vanhempainilta) ja kysellään uudestaan (päivittäiset tapaamiset) ideoita, toiveita ja mahdollisuuksia yhteistoiminnan ja projektiemme suhteen. Syventävät ja henkilökohtaisemmat leops –keskustelut ovat hyvä mahdollisuus päästä kuulemaan ja kysymään vanhempien näkemyksiä. Olemme myös harkinneet postilaatikon laittamista Nipsujen eteistilaan, johon huoltajat voisivat nimettömänä jättää kommentteja.Pyrimme myös laajentamaan projekteja niin, että lapset voivat huoltajiensa kanssa halutessaan iltaisin tai viikonloppuisin osallistua toiminnallisiiin tehtäviin (esim. geokätkö, tiedonhaku, tutustuminen retkikohteeseen). |
| **Yhteisöllinen oppilashuolto** (opetusryhmien hyvinvointi, kiusaamisen ehkäisy, sukupuolten tasa-arvo)Nipsujen ryhmässä korostamme positiivista palautetta, pyrimme positiivisen minäkuvan ja oppimiskokemusten muodostumiseen, kannustamme sekä autamme toisiamme. Ryhmässämme on myös selkeät rajat ja seuraamukset ovat sovittu ja tiedossa etukäteen kaikilla. MindUp –metodin avulla harjoittelemme ottamaan vastuuta itsestämme ja ryhmästämme. Konfliktit ja ristiriitatilanteet ovat arvokkaita oppimisen paikkoja, joita käymme läpi yhdessä. Eristämistä ja negatiivista leimaamista pahantekijäksi vältetään. Jokaisella on ominaispiirteitä, mutta yhteistä on vielä enemmän. Ryhmän tasa-arvoisuus näkyy tasapuolisuuden vaatimuksessa; huomiota ei saa varastaa, jokaisella on oma hetkensä tuoda itseään esiin. Temperamentit ja persoonallisuuksien vaihtelu on luonnollista ja erilaisuus on sallittua, kaikilla on oikeus tutustua itseensä ja olla oma itsensä. |
| **Eri kieli- ja kultturitaustaisten lasten suomi toisena kielenä opetuksen järjestelyt ja äidinkielen tuki**Ryhmässämme on runsaasti lapsia, joilla on kaksi- tai kolmikielistä taustaa. Usealla suomi on toisena kielenä.Joillakin suomea äidinkielenäänkin puhuvilla lapsilla on myös monikulttuurista taustaa. Ryhmämme on siis kulttuuririkas,kansainvälinen ja erittäin kielitaitoinen (puhuttuja kieliä on paljon enemmän kuin lapsia). Vanhempien kanssa keskustelemme päivittäisissä tapaamisissa lapsen äidinkielen tilanteesta. Jos äidinkieli on joku muu kuin suomi, kannustamme perheitä pitämään huolen äidinkielen taidoista. Nipsuissa keskitymme ohjeiden ja keskustelutilanteiden selkeyteen, käytämme kuvia tukena (kiinteät kuvat seinällä sekä aikuisella tilannekohtaiset kuvat), tekemisten sanoittamiseen, synonyymien ja samankaltaisten sanojen käsittelemiseen, lorutteluun, lauluihin, satujen kuuntelemiseen sekä kuullun ymmärtämiseen (keskustelut luetuista tarinoista ja annetuista tehtävista). Otamme eri kulttuuritaustat rikkautena ja taitoina. Lapset osaavat itse kertoa omista taustoistaan parhaiten ja ryhmän kasvattajat voivat tukea tietoja hakemalla lasten esiin tuomaa. Harjoittelemme esimerkiksi laulamaan syntymäpäivän onnittelulaulun sekä sanomaan tärkeimpiä fraaseja (tervehdykset, kiittämiset) lasten osaamilla eri kielillä.  |
| **Perusopetukseen valmistavan opetuksen järjestelyt esiopetuksessa**Harjoittelemme koulussa tarvittavia työskentelytaitoja (työrauha, keskittymisen suuntaaminen, sosiaaliset taidot, kynätyöskentely) ja oppimisvalmiuksia (oppimaan oppiminen, minkälainen oppija olen, kiinnostukset, positiiviset oppimiskokemukset). Myös esiopetuspäivän toistuvat rutiinit (aamukokoontuminen rituaaleineen, toiminnan aloitus- ja lopetustavat, ruokailun rutiinit, siirtymätilanteet) auttavat lapsia oppimaan yhteisessä rytmissä pysymistä. Tarvittaessa voimme aina jakaa ryhmää vielä pienempiin porukoihin taitojen (myös kielitaito), tehtävän haasteellisuuden tai vaikkapa tilavaatimusten takia.  |
| **Yleistä, tehostettua ja erityistä tukea saavien lasten esiopetuksen järjestelyt**Yksilölliset tehostetun ja erityisen tuen suunnitelmat tehdään lapsikohtaisten tarpeiden mukaan yhteistyössä tukivien ja kuntouttavien tahojen kanssa.Lähtökohtana pidämme, että Nipsut työskentelevät mahdollisimman paljon yhdessä. Yksilöllinen tuki on ryhmässämme saatavilla miltei joka tilanteessa ja kasvatushenkilöstö on tietoinen lasten tuen tarpeista. Aina tilanteen vaatiessa toiminta järjestetään niin, että yksilöllisempää tukea pystytään antamaan (henkilökohtainen tuki, pienempi ryhmä).  |
| **Moniammatillinen arviontikeskustelu** (keskusteluun osallistuvat päiväkodin johtaja, lastentarhanopettaja, kiertävä erityislastentarhanopettaja, tarvittaessa suomi toisena kielenä -opettaja, neuvolan  terveydenhoitaja tai muu asiantuntija)      | Keskustelun päivämäärä25.10.2017 |
| **Esiopetuksen ja perusopetuksen välinen yhteistyö** (yhteistoimintasuunnitelma)Liite | Suunnitelman päivämäärä28.9.2017 |
| **Muut yhteistyötahot** Hietakummun peruskoulu, leikkipuisto Filpus, Malmin seurakunta, neuvola, puheterapiapalvelut, tulkkipalvelut, esiopetuksen kuraattori |
| **Esiopetuksesta vastaava lto/elto**Juha-Pekka ”Ressu” Petäinen |